વોશિંગ્ટન, 31 ઑક્ટોબર: હાલમાં સૅન્ડી નામના તોફાને અમેરિકાને હચમચાવી મુક્યું છે. આ ચક્રવાતી તોફાનમાં અત્યાર સુધી 40થી વધુ લોકોના મોત નિપજ્યાં છે. લાખો ઘર વિજળી વિહોણાં બની ગયા છે અને દેશના સમગ્ર પૂર્વોત્તર વિસ્તારમાં વાહન વ્યવહાર ઠપ્પ થઇ ગયો છે. હાલમાં અમેરિકામાં ઇમરજન્સી લાદવામાં આવી છે. અમેરિકાના રાષ્ટ્રપતિ બરાક ઓબામાએ લોકોને અપીલ કરી છે કે તે ધૈર્ય રાખે, આ સમસ્યાનો સાથે મળીને સામનો કરીશું.